Gun (a̱lyem)

Gun () yet a̱lyem kya di̱ sot lilyem Gbe ji. Á̱niet ba ba̱ lyiat a̱lyem kani, bibya á̱ ngyei nwap A̱gun ba̱ shyia̱ ma̱ a̱byin Bini, mbeang fam a̱tak-jenshyunh a̱byin Naijeriya. Gun ji yet kap a̱sorong lilyem Fon hwa a̱mami lilyem Gbe A̱tyin; ji̱ shyia̱ kpa̱mkpaan ma̱ng lilyem Fon ghyang, nang ntangka̱i nang á̱ lyiat ma̱ a̱ka̱keang Agbome ma̱ng Kpase na, mbeang lilyem Mahi ma̱ng Weme (Ouémé) hu. Á̱ nyian ta̱m ma̱ng a̱nji da̱ a̱ka̱vwuofang á̱ghyang mi̱ Dipatmen Ouémé ma̱ a̱byin Bini.

Gun ja yet a̱lyem Bini a̱feang da̱ á̱ lyiat a̱ swak a̱ni. Á̱ ka ndyiat nji a̱ swak di̱ fam a̱tak a̱byin hu hwa, ma̱ a̱ka̱keang Pori̱to-Novo, Seme-Kpoji, Bonu, A̱jara, A̱vi̱ranku, Da̱ngbo, A̱kpi̱ro-Mi̱serete, Kotonu, ma̱ng a̱ca̱cet a̱ka̱keang á̱ghyang nang A̱gu ba nswan a̱ni. A̱gu ba ba̱ swan di̱ fam a̱tak-jenshyung Naijeriya kpa̱mkpaan ma̱ng gak Bini, nang ma̱ a̱keang Ba̱dagi̱ri, Mahun, ma̱ng Tube, ba̱ nwai shi ba̱t a̱ni a̱mgba̱m ba mun á̱ lyiat a̱lyem a̱kya.

Ya̱fang

Sa:Lilyem Naijeriya